Encanto

Encanto adolah sabuah pilem animasi Amerika Sarikat taun 2021 nan diproduksi dek Walt Disney Animation Studios.

 Premis 
Encanto mancaritoan kisah kaluarga banamo Madrigal, nan tingga di kota ajaib di gunuang Kolombia. Sihir Encanto alah mambarakaik-i satiok anak dalam kaluarga jo karunia-karunia unik dari kakuatan super sampai kakuatan untuak maubek — satiok anak kacuali surang, Mirabel. Tapi katiko inyo manamuan baso sihir nan mangaliliangi Encanto dalam bahayo, Mirabel mamutuihan baso inyo, satu-satunyo Madrigal biaso, mungkin hanyo manjadi harapan tarakhia kaluarganyo.

 Produksi 

 Pangambangan 
Pado November 2016, Miranda mangatokan basonyo John Lasseter, nan katiko itu manjadi kapalo petugas kreatif di Walt Disney Animation Studios, maagiahnyo ide untuak suatu proyek animasi ka dirinyo jo Howard. Miranda mangatokan baso pangarajoan proyek itu alah dimulai, hanyo sajo masih di tahapan awal.

Pado 29 Januari 2020, dilaporkan baso studio-studio sadang mangambangkan pilem animasi nan bapusek pado keluarga urang Latino. Howard nan jo Jared Bush, nan sabalumnyo manjadi sutradara basamo Disney's Zootopia, akan manjadi urang nan maarahan proyek nan tu. Samantaro, Clark Spencer dan Yvett Merino Flores nan akan mamproduksinyo. Bush pun akan manulih naskah tantang film nan ko basamo Charise Castro Smith.

Pado 18 Juni 2020, diagiah taulah judul samantaro proyek pilem ko sabagai Encanto. Proyek ikolah nan dipastikan manjadi film nan dibicarokan dek Miranda pado 2016 dulu tu, dan dikabakan basonyo pilem nan ko manjadi pilem tantang anak gadih dalam kaluargo nan magis. Adopun tantang laporan awal nan mangatokan basonyo pilem ko akan batampek di Brazil, Miranda mangatokan pado 22 Juni baso tampek sabananyo iyolah di Kolombia. Di hari nan samo, dilaporkan pulo baso Castro Smith nan akan manjadi wakil sutradara sairiang inyo sato manulih naskah.

Pado 10 Desember 2020, proyek ko sacaro sah dipastian dalam patamuan Hari Investor Disney, di mano potongan video tantang Encanto ko dicaliakkan, tanggal tayang pado musim gugur 2021 diumumkan, dan dayo magis nan nyato dijadikan rujukan.

Kategori:Pilem